Asombola

Ny Asombola no vintana fahenina amin' ny fanandroana malagasy. Ny Alahasaty no eo alohany ary ny Adimizana no manaraka azy. Ny tapany andrefana amin' ny rindrin-trano atsimo no toerana omena azy"Asombola", ao amin'ny Rakibolana malagasy sy Rakipahalalàna momba an'i Madagasikara..

 Fiavian' ilay anarana 

 Fiavian' ilay anarana 
Avy amin' ny anaran' antokon-kintan'ny zôdiaka amin' ny teny arabo hoe السنبلة / As-Sumbul ("virjina") ny hoe Asombola.

Manondro ny antokon-kintana atao amin' ny teny latina sy anglisy hoe Virgo na amin' ny teny frantsay hoe Vierge izy. Amin' ny teny maley dia atao hoe Sunbulat na Sumbulat  na Perawan ihany koa izy.
vignette|152x152px|Antokon-kintan' ny Virijiny

 Ny antokon-kintana Virijiny sy ny zôdiaka 
Ny fotoana andalovan' ny masoandro eo amin' ny antokon-kintan' ny Virijiny dia manomboka amin' ny 16 Septambra ka miafara amin'n y 30 Oktobra. Ny fari-potoan' ny Virijiny araka ny zôdiakan-kintana (frantsay: zodiaque sideral) dia hatramin' ny 16 Septambra ka hatramin' ny 15 Oktobra. Ny Virijiny ao amin' ny zôdiakam-panandroana mahazatra (zôdiaka mikisaka; frantsay: zodiaque tropical) dia manomboka amin' ny 23 Septambra ka miafara amin' ny 22 Oktobra. Tsy mifanaraka amin' ireo ny fanandroana malagasy noho izy miandry tsinam-bolana.
 Liona na AlahasatyViriijny na AsombolaMizana na AdimizanaAntokon-kintana10 Aogositra - 16 Septambra16 Septambra -  30 Oktobra30 Oktobra - 20 NovambraZôdiakan-kintana16 Aogositra - 15 Septambra16 Septambra -  15 Oktobra16 Oktobra - 15 NovambraZôdiaka mikisaka23 Jolay - 22 Aogositra23 Aogositra -  22 Septambra23 Septambra - 22 Oktobra

 Ny vintana Asombola 

 Toerany 
Ao amin' ny fanandroana malagasy dia vintana fahenina ny Asombola ka ny tapany andrefana amin' ny rindrin-trano atsimo no toerana omena azy. Mifandratra amin' ny Alohotsy sy miarina eo amin' ny Alahamady ny vintana Asombola. Baben' ny renivintana Adimizana ny zanabintana Asombola. Ao amin' ny fitetezana andro dia mitondra tonon' andro roa ny Asombola, dia ny vava Asombola  (na vavan' Asombola) sy ny vody Asombola (na vodin' Asombola).  Zanabintana ny Asombola. 

 Fombany 
Araka ny finoan-drazana malagasy dia vintam-bola sy vintan' ny olona tia harena ny Asombola. 

 Vava Asombola 
Ny zazalahy teraka vava Asombola dia ho mpivarotra ary hahazo volabe. Ny zazavavy kosa ho mpanao taozavatra sy ho mpila harena.

 Vody Asombola 
Ny zaza teraka vody Asombola dia ho mpila vola sy hanan-karena.

 Ny volana Asombola 
Misy amin'ny Malagasy ny mandray ny volana Asombola ho volana fahenina amin'ny taona ao amin'ny tetiandro malagasy (raha ny Alahamady no ataony volana voalohany). 

Manomboka amin' ny vava Asombola ka miafara amin' ny vody Alahasaty ny volana Asombola raha misy 28 andro. Raha tsy tsinanam-bolana ny andro aorian' ny vody Alahasaty dia miafara amin' ny vava Asombola ny volana izay misy 29 andro; raha mbola tsy tsinana aorian' io vava Asombola io dia mifarana amin' ny vody Asombola ny volana izay misy 30 andro. 

 Jereo koa 
Vintana ao amin' ny fanandroana malagasy:

 Alahamady - Adaoro - Adizaoza - Asorotany - Alahasaty - Asombola - Adimizana - Alakarabo - Alakaosy - Adijady - Adalo - Alohotsy

Evan' ny zôdiaka:

 Ondrilahy - Ombilahy - Kambana - Foza - Liona - Virijiny - Mizana - Maingoka - Mpitifitra Tsipìka - Tandrok' Osy - Mpitondra Rano - Hazandrano

Antokon-kintan' ny zôdiaka:

 Ondrilahy - Ombilahy - Kambana - Foza - Liona - Virijiny - Mizana - Maingoka - Bibilava - Mpitifitra Tsipìka - Tandrok' Osy - Mpitondra Rano - Hazandrano
Tetiandro

 Tetiandro malagasy
 Tetiandro hebreo
 Tetiandro miozolmana
 Tetiandro hindo

 Loharano sy fanamarihana